Source: http://nasavoda.sk/sutaz/pravidla-sutaze/
Timestamp: 2018-02-21 21:04:20+00:00
Document Index: 12357541

Matched Legal Cases: ['Čl.1', 'Čl.2', 'Čl.1', 'čl.1', '§ 8', '§ 8', '§ 28', '§ 15']

Pravidlá súťaže | Naša voda
„VYHRAJ S NAŠOU VODOU“
realizovaná v obchodných sieťach a obchodoch na území SR
v termíne od 1.7.2017 do 30.9.2017
(ďalej len „spotrebiteľská súťaž“)
a. Spotrebiteľská súťaž je organizovaná spoločnosťou MINERÁLNE VODY, a.s., so sídlom Slovenská 9, 081 86 Prešov, IČO: 31 711 464(ďalej len ako „organizátor“).
b. Spotrebiteľská súťaž sa vzťahuje výlučne na územie Slovenskej republiky.
c. Termín začatia spotrebiteľskej súťaže je 1.7.2017, termín predpokladaného ukončenia spotrebiteľskej súťaže je 30.9.2017. Organizátor si vyhradzuje právo upraviť dĺžku trvania spotrebiteľskej súťaže podľa svojej úvahy, a to najmä spotrebiteľskú hru primerane predĺžiť, skrátiť alebo zrušiť bez náhrady.
d. Do spotrebiteľskej súťaže sa môže zapojiť každá fyzická osoba s trvalým pobytom na území Slovenskej republiky (ďalej aj ako „účastník“ alebo „účastník spotrebiteľskej súťaže“). Do spotrebiteľskej súťaže sa môžu zapojiť len fyzické osoby staršie ako 18 rokov. Účastník, ktorý kedykoľvek počas trvania súťaže (špecifikované Čl.1 odstavec c týchto pravidiel) nakúpi niektorý z produktov: Baldovská sýtená 1,5l a 1,5l + 0,5l zadarmo a 2,0l; Baldovská jemne sýtená 1,5l a 1,5l + 0,5l zadarmo a 2,0l; Baldovská Citrón 1,5l; Baldovská Grep 1,5l; Baldovská Pitahaya 1,5l; Baldovská Pomaranč 1,5l; Baldovská Pomelo 1,5l; Baldovská Višňa-citrón 1,5;l Baldovská Limetka-citrón 1,5l; Baldovská Kiwano-limetka 1,5l; Salvator sýtený 1,5l a 2,0l; Salvator jemne sýtený 1,5l a 2,0l; Drobček dojčenská voda 1,5l a 1,5l + 0,5l zadarmo; Drobček sýtený 1,5l a 2,0l; Drobček jemne sýtený 1,5l a 2,0l; Drobček nesýtený 1,5l a 2,0l; Drobček jahoda 1,5l; Drobček malina 1,5l; Drobček citrón 1,5l, v 6 pack-ovej fólii na Slovensku a zaregistruje svoj pokladničný doklad na webových stránkach www.nasavoda.sk tak, že vyplní registračný formulár, kde zadá svoje kontaktné údaje (v rozsahu meno, priezvisko, mailový kontakt a telefónne číslo), údaje z pokladničného dokladu (v rozsahu dátum pokladničného dokladu a DKP číslo, čas nákupu), doplňujúce údaje (v rozsahu vek a pohlavie) a vyberie si cenu z vopred určených kategórií (špecifikované v Čl.2 týchto pravidiel). Podmienkou účasti v spotrebiteľskej súťaži je aj vyjadrenie súhlasu s podmienkami a spracovaním osobných údajov. Súťaže sa môžu zúčastniť len fyzické osoby, ktorých spôsobilosť na právne úkony nie je súdnym rozhodnutím úplne ani čiastočne obmedzená.
e. S jedným pokladničným dokladom sa spotrebiteľ môže zaregistrovať do súťaže len jedenkrát.
f. Účastník spotrebiteľskej súťaže sa môže zapojiť do spotrebiteľskej súťaže opakovane bez obmedzenia, a to tým, že splní podmienky špecifikované v bode Čl.1 odstavec d týchto pravidiel. Tým si účastník zvyšuje svoje šance na výhru v spotrebiteľskej súťaži.
g. Počet nakúpených 6-packov na jednom pokladničnom doklade nezvyšuje šancu na výhru.
h. Predloženie pokladničného dokladu je podmienkou pre uplatnenie výhry v prípade vyžrebovania. Preto odporúčame každému účastníkovi, aby si uschoval každý, do súťaže zaregistrovaný, pokladničný doklad pre účely preukázania sa týmto pokladničným dokladom v prípade výhry. V prípade, ak príslušný pokladničný doklad účastník nepredloží v lehote stanovenej organizátorom (špecifikované v bode 9 týchto pravidiel), nárok na vyžrebovanú výhru mu zaniká.
a. Pravidlá spotrebiteľskej súťaže budú zverejnené na webových stránkach www.nasavoda.sk, v reklamných a propagačných materiáloch organizátora, ako aj prostredníctvom médií, podľa uváženia organizátora, bude verejnosť oboznámená o konaní spotrebiteľskej súťaže. 10 vyžrebovaných účastníkov spotrebiteľskej súťaže môže vyhrať HLAVNÚ CENU, o ktorú prejavili v dotazníku záujem:
I: POBYT pre 2 osoby na 2 noci (1x dvojlôžková izba) v hoteli Riverside*** Aquacity Poprad
Pobytový balík zahŕňa: raňajky a večere vo forme bufetových stolov (bez nápojov), voľný vstup do aquaparku Aqua packet (vnútorný 50m plavecký bazén a parná sauna, vonkajšie termálne bazény, kryté luxusné termálne bazény s nápojovými barmi Blue Diamond, relaxačné bazény Blue Sapphire s večernou laserovou show a chromoterapiou, detský bazén Treasure Island – Ostrov pokladov, detské kútiky a ihriská), strážené parkovanie, bezplatné wi-fi internetové pripojenie. Miestny poplatok (0,70€/osoba/noc) nie je zahrnutý v cene, platí sa priamo na mieste. Poukaz je jednorazovo uplatniteľný podľa dostupnosti v dňoch (15.3.2017- 30.6.2017, 1.9.-21.12.2017) a (15.3.2017-30.6.2018).
II: POBYT pre 2 osoby na 1 noc (1x dvojlôžková izba) v hoteli Zelená lagúna****Domaša
Pobytový balík zahŕňa: raňajky, neobmedzený vstup do wellness (saunový svet: Infrasauna, Eukalyptová sauna, Rímska a Fínska sauna,…, vodný svet: ľadový vodopád, Kneippov kúpeľ, Bazén s protiprúdom,…), neobmedzený vstup do plaveckého bazéna a kardio posilňovanie počas pobytu, bezplatné parkovanie. Poukaz je jednorazovo uplatniteľný podľa dostupnosti v dňoch od 2.10.2017 do 21.12. 2017
III: POBYT pre 2 osoby na 2 noci (1x dvojlôžková izba) v Grand Hotel Strand **** Vyšné Ružbachy
Pobytový balíček zahŕňa: polpenziu, celotelovú masáž – pre dámu aromatická, pre pána klasická masáž, kúpeľný poplatok. V cene polpenzia, voľný vstup do Wellness centra s krytým bazénom.
Poukaz je jednorazovo uplatniteľný podľa dostupnosti v dňoch 2.10.2017 do 15.12.12017.
IV: POBYT pre 2 osoby na 2 noci v kúpeľoch Červený Kláštor, Smerdžonka Dom zdravia***
Pobytový balíček zahŕňa: raňajky, 2 x minerálny vaňový kúpeľ celkový v liečivej minerálnej vode Smerdžonka, 2 x oxygenoterapia.
Poukaz je jednorazovo uplatniteľný podľa dostupnosti v dňoch od 2.10.2017 do 30.6.2018
V: POBYT pre 2 osoby na 2 noci v kúpeľnom hoteli Minerál, Dudince
Pobytový balíček zahŕňa: polpenzia – 2X raňajky do postele (formou donášky na izbu), 2X obed ALEBO 2x večeru formou výber z menu a šalátového bufetu, denne vstup do vírivého relaxačného bazéna Wellness v LD Rubín (v prevádzkových hodinách), denné využitie vonkajšieho bazéna Rubín (počas prevádzky), 1X za pobyt 20-minútový vstup do minerálneho bazéna s dudinskou liečivou vodou v LD Rubín, 2x 1-hodinový vstup do hotelového wellness s možnosťou využitia jacuzzi, suchej a parnej sauny, sprchy s karibskou búrkou, ochladzovacieho bazéna a oddychovej zóny.
Poukaz je jednorazovo uplatniteľný podľa dostupnosti v dňoch 2.10.2017 do 30.6.2018
VI: POBYT pre 2 osoby na 2 noci v kúpeľnom dome Goethe v Sklených Tepliciach
Pobytový balíček ďalej zahŕňa: najvyšší štandard ubytovania v KD, plná penzia, 1 x jaskynný parný kúpeľ s oddychovým zábalom (samozrejme pre každého), 1 x čiastočná masáž, 1 x kúpeľ Márie Terézie alebo Banský termálny kúpeľ, 1 x rašelinový obklad.
VII: POBYT pre 2 osoby na 2 noci v hoteli Pieris***, Podbanské
Pobytový balíček zahŕňa: ubytovanie na 2 noci v 1-lôžkovej izbe s prístelkou, 2-lôžkovej izbe alebo Suite „Mini“ /Standard alebo Superior – podľa dostupnosti/, polpenzia – raňajky a večere formou bufetu (2x), parkovanie na hotelovom parkovisku, daň z ubytovania, voľný vstup do Wellness Pieris (oddychový relaxačný bazén (7,90 x 3,20m) s vodopádom a protiprúdom, Vírivá vaňa, Oddychové ležadlá, Infrasauna, Eukalyptová parná sauna, Klasická fínska sauna, SPA časť s množstvom relaxačných procedúr. Neobmedzený vstup do wellness centra AQUA & KIDS´& SAUNA Paradise: veľký bazén (25×12 m) s plaveckou dráhou, vodnými chrličmi, masážnymi tryskami, perličkou, vírivka pre 12 osôb s výhľadom na majestátny štít Kriváňa, dojazdový bazén pre 63 m dlhý obrázkový tobogán a širokú šmýkačku (dlhú 10 m). KIDS´ Paradise: detský bazén s atrakciami (perlička, „baby“ šmýkačka, šmýkačka Kobra, šmýkačka Medveď). SAUNA Paradise: Bylinková inhalácia, Ľadové osvieženie, Cesta Dr. Kneippa, Rímsky parný kúpeľ, Tatranská sprcha, Eukalyptová inhalácia, Vitálny dážď, Fínska sauna, Kúpeľ odvahy, Ľadová sprcha, Medvedí brloh, Ľadopád, Soľná jaskyňa, Mätová inhalácia, Pstruhový kúpeľ, Pastierska izba, Šomravá voda, Prameň pod Kriváňom, Tepidárium, Svištia lúka, Duša vody, Pravek, Masážne ležadlá, Divoká rieka, Parná sprcha, Masážna fontána, Perličkový kúpeľ, Líščia nora, Perličkové kúpele, Oddychová zóna, Vydrí brloh, Terasa na jazere. * V deň odchodu je možné zakúpiť si 2-hodinový vstup do AQUA & KIDS´& SAUNA Paradise za špeciálnu zvýhodnenú cenu 10 EUR/osoba alebo ktorýkoľvek vstup za cenu ako pre ubytovaných hostí. Na uplatnenie špeciálnej ceny je potrebné odovzdať na balneorecepcii hotelový preukaz. Ranné plávanie v plaveckom bazéne v čase 07:00 – 10:00 hod. Neobmedzený vstup do fitness centra, detský kútik (spravidla v čase 15:00 – 21:00 hod.) „PERMON 3D kino“. Posilňovanie počas pobytu, bezplatné parkovanie.
Poukaz je jednorazovo uplatniteľný podľa dostupnosti v dňoch do 30.6.2018 (okrem 25.8.-27.8.2017, 27.10.-01.11.2017, 17.12.17.-01.01.18 a 29.3.-2.4.2018).
VIII: Bešeňová Izba standard v Hoteli Bešeňová*** + raňajky a vstup sea&fun + sauny 1 vstup pre 2 osoby
Raňajky formou bufetu, celodenný vstup do vodného parku Bešeňová (1 vstup / osoba ) (len v čase prevádzkovej doby AQP). Vstupy do Saunového sveta na 3 hodiny (1 vstup / dospelá osoba ). Ubytovanie na 1 noc pre 2 osoby na izbe standard ( wifi pripojenie, sušič vlasov, LCD TV, trezor, telefón, uteráky, osušky a župany, mini bar) Parkovanie pri hoteli, wi-fi pripojenie.
Poukaz je jednorazovo uplatniteľný podľa dostupnosti v dňoch od 2.10.2017 do 14.6.2018, pobyt nie je možné čerpať v termínoch : 22.12.-09.01.2018 a 27.03.-03.04.2018
IX: POBYT pre 2 osoby na 2 noci (1x dvojlôžková izba Standard) vo Family Wellness Hotel & Marina **** Patince
Pobytový balíček zahŕňa: polpenzia – raňajky a večere formou bufetových stolov alebo výberom zo 4-chodového menu, neobmedzený vstup do bazénového sveta s TERMÁLNOU VODOU s blahodarnými účinkami na pohybové ústrojenstvo – veľký relaxačný bazén, sedací kľudový bazén, 10-miestna vírivka, detský bazén s toboganom, neobmedzený vstup do saunového sveta – fínska sauna, švédska sauna, parná sauna, bylinková aromatická sauna, ľadový relax, vírivý bazén, odpočiváreň, ochladzovací bazén, neobmedzený vstup do fitness centra, WELCOME DRINK / osoba zdarma, 1 hod. bowling, 1x termický kúpeľ / dospelá osoba zdarma, 1x diagnostika organizmu / dospelá osoba ZDARMA, 1x klasická masáž 20 min. / dospelá osoba zdarma,voľný vstup do protitureckej pevnosti v meste Komárom (HU) len pár kilometrov od hotela, stolný tenis zdarma (v rámci dostupnosti), nordic walking palice na 1 hod. / osoba (v rámci dostupnosti) len za 2€, bicykel na 1 hod. / osoba (v rámci dostupnosti) len za 2€. posilňovanie počas pobytu, bezplatné parkovanie.
X: POBYT pre 2 osoby na 2 noci v Spa Hotel Grand Splendid*** Piešťany
Pobytový balíček zahŕňa: polpenziu, 3 procedúry za pobyt – pre každú osobu
b. Žrebovanie o výhry prebehne náhodným výberom zo všetkých zaregistrovaných formulárov v sídle reklamnej agentúry RenaCo s.r.o., Dolnozoborská 14, 949 01 Nitra, IČO:36310093 (ďalej len ako „reklamná agentúra“ alebo „RenaCo“) a to nasledovným spôsobom: žrebovanie sa uskutoční do 5 pracovných dní odo dňa skončenia spotrebiteľskej súťaže. RenaCo organizuje 10 žrebovaní, žrebuje jedného výhercu pobytu I, jedného výhercu II, jedného výhercu III, jedného výhercu IV, jedného výhercu V, jedného výhercu VI, jedného výhercu VII, jedného výhercu VIII, jedného výhercu IX, jedného výhercu X zo všetkých tých, ktorí v registračnom formulári prejavili záujem o konkrétny pobyt. Druhá desiatka vyžrebovaných (11. – 20. miesto) bude zároveň zoznam náhradníkov, ktorí sa stanú výhercami v prípade, ak výherca (1. – 10. miesto) podmienky súťaže nesplnil alebo ak sa vyžrebovaný výherca do 5 pracovných dní po neprevzatom telefonáte, či po prijatí e-mailu späť neskontaktuje s organizátorom alebo s agentúrou. Agentúra ďalej žrebuje zvyšných 90 výhercov ďalších cien (t.j. 11.-200. miesto) flisová deka s výšivkou Naša deka a fľaša na vodu s gravírovanými logami Baldovská, Drobček a Salvator.
Kontaktovanie výhercov a doručenie výhier
a. Vyžrebovaní výhercovia budú o výhre upovedomení telefonicky a prostredníctvom e-mailovej adresy uvedenej v registračnom formulári v deň žrebovania alebo v nasledujúci pracovný deň. Ak sa vyžrebovaný výherca do 5 pracovných dní po neprevzatom telefonáte, či po prijatí e-mailu späť neskontaktuje s organizátorom alebo s agentúrou, stráca nárok na výhru. Takto prepadnutý nárok na výhru potom získava náhradník na základe vopred stanoveného poradia. V prípade, že účastník uvedie v registračnom formulári nesprávne telefónne číslo, na ktoré sa nedá dovolať alebo nesprávnu e-mailovú adresu, na ktorú nie je možné zaslať e-mail, nebude inou formou zo strany organizátora alebo reklamnej agentúry kontaktovaný a organizátor alebo reklamná agentúra bude ďalej postupovať, akoby bol telefonický hovor uskutočnený alebo e-mail zaslaný.
b. Pri vyžrebovaných výhercoch bude overené splnenie všetkých podmienok spotrebiteľskej súťaže. Vyžrebovaný účastník spotrebiteľskej súťaže musí za účelom preukázania oprávnenosti svojej výhry, podľa usmernení organizátora a reklamnej agentúry, predložiť originál zaregistrovaného pokladničného dokladu (elektronicky – fotografia, scan), ktorý bol predmetom registrácie do spotrebiteľskej súťaže (špecifikované v čl.1 odstavec d, e týchto pravidiel) a to do 5 dní od prijatia oznámenia o výhre. V prípade, ak výherca disponuje viacerými pokladničnými dokladmi s rovnakým dátumom, je povinný preukázať sa všetkými dokladmi z daného dňa. Bez predloženia zaregistrovaného pokladničného dokladu bude vyžrebovaný výherca zo spotrebiteľskej súťaže vylúčený a nemá nárok na výhru organizátora. V prípade zistenia podvodného správania bude potenciálny výherca so všetkými zaregistrovanými pokladničnými dokladmi, zo súťaže vylúčený. V prípade, že potenciálny výherca podmienky nesplnil, bude zo zoznamu výhercov vylúčený. Za výhercu bude označený náhradník, pre ktorého platia rovnaké podmienky a pravidlá spotrebiteľskej súťaže. V prípade, že zoznam výhercov po zohľadnení podmienok spotrebiteľskej súťaže nebude úplný, prebehne ďalšie žrebovanie analogicky vyššie uvedenému. Reklamná agentúra vyhotoví zo žrebovania videozáznam.
c. Na výhry a ceny nie je právny nárok a nie sú súdne ani právne vymáhateľné, vrátane vymáhania nároku na účasť v tejto spotrebiteľskej súťaži. Hlavné ceny budú výhercom doručené prostredníctvom mailovej adresy, ďalšie ceny budú výhercom doručené poštovou zásielkou. Výhercovia týchto cien sú povinní pre uplatnenie si nároku na výhru doplniť organizátorovi korešpondenčnú adresu pre účely zaslania výhry. V prípade, ak nebude možné výhru výhercom doručiť, prepadá v prospech organizátora. Organizátor oznámi písomne v zmysle § 8 ods. 10 zákona č. 595/2003 Z.z. o dani z príjmov, v znení neskorších predpisov (ďalej len „Zákon o dani z príjmov“), výhercovi hodnotu nepeňažnej výhry. Nepeňažná výhra je ostatným príjmom podľa § 8 Zákona o dani z príjmov a podlieha dani z príjmov v sume presahujúcej 350,- EUR. Výherca zodpovedá za splnenie svojich daňových a iných odvodových povinností plynúcich mu z prevzatej výhry.
d. Zákon o dani z príjmov sa v spotrebiteľskej súťaži „VYHRAJ S NAŠOU VODOU“ nevzťahuje k žiadnej z výhier, nakoľko dosahujú hodnotu nižšiu ako 350€.
e. Vyžrebovaní výhercovia hlavnej ceny sa musia pri prevzatí výhry, okrem vyššie uvedeného, preukázať aj platným dokladom totožnosti (elektronicky: scan alebo fotografia).
a. Účastník súťaže svojou účasťou v spotrebiteľskej súťaži vyjadruje svoj súhlas s jej pravidlami a zaväzuje sa ich dodržiavať. Účasťou v súťaži spôsobom uvedeným v týchto pravidlách dáva účastník v zmysle zákona č. 122/2013 Z.z. o ochrane osobných údajov v znení neskorších predpisov (ďalej len „zákon o ochrane osobných údajov“) organizátorovi MINERÁLNE VODY, a.s., so sídlom Slovenská 9, 081 86 Prešov, IČO: 31 711 464, dobrovoľne súhlas so spracúvaním svojich osobných údajov v rozsahu: meno, priezvisko, číslo mobilného telefónu, e-mailová a korešpondenčná adresa za účelom zapojenia sa do spotrebiteľskej súťaže možnosti preverenia platnej účasti v spotrebiteľskej súťaži, informovania o priebehu spotrebiteľskej súťaže a odovzdania výhry výhercom, ako aj ďalšie údaje za účelom doručenia výhry. Súhlas je možné kedykoľvek odvolať, odvolanie súhlasu je účinné okamihom doručenia odvolania súhlasu organizátorovi alebo reklamnej agentúre. Organizátor alebo reklamná agentúra sú oprávnení spracúvať osobné údaje účastníkov počas doby konania súťaže a 6 mesiacov od jej ukončenia, resp. až kým účastník neodvolá svoj súhlas podľa predchádzajúcej vety, podľa toho, čo nastane skôr. Osobné údaje nebudú sprístupnené a nebude dochádzať k cezhraničnému prenosu do tretích krajín. Osobné údaje nebudú zverejnené, okrem výhercu, ktorého osobné údaje budú zverejnené na webových stránkach organizátora (v rozsahu meno, priezvisko a pod.). Osobné údaje budú poskytnuté tretím stranám na základe osobitných predpisov ako je napr. Slovenská obchodná inšpekcia, Daňový úrad a podobne. Účastník súťaže ako dotknutá osoba má právo na opravu nesprávnych, neúplných alebo neaktuálnych osobných údajov, likvidáciu alebo blokovanie osobných údajov a ďalšie uvedené v § 28 ods. 1 zákona o ochrane osobných údajov. Účastník súťaže ako dotknutá osoba vyhlasuje, že mu boli poskytnuté všetky informácie podľa § 15 zákona o ochrane osobných údajov a že poskytnuté osobné údaje sú pravdivé a boli poskytnuté slobodne.
b. Zo spotrebiteľskej súťaže sú vylúčení: zamestnanci spoločnosti MINERÁLNE VODY, a.s. a ich rodinní príslušníci a ďalšie osoby, ktoré sa podieľajú na organizácii a príprave spotrebiteľskej súťaže.
c. Pravidlá spotrebiteľskej súťaže sú k dispozícii všetkým na www.nasavoda.sk počas celej doby trvania spotrebiteľskej súťaže, ako aj uložené k nahliadnutiu v sídle organizátora a agentúry.
d. Organizátor si vyhradzuje právo jednostrannej zmeny pravidiel spotrebiteľskej súťaže počas jej trvania, vrátane zmeny doby jej trvania, jej predčasného ukončenia alebo zrušenia a pod., a to aj bez udania dôvodu a poskytnutia náhrady. Túto prípadnú zmenu zverejní organizátor na www.nasavoda.sk, pričom organizátor nie je v týchto prípadoch povinný poskytnúť žiadne odškodnenie, náhradné plnenie, a pod. organizátor si tiež vyhradzuje právo nahradiť výhru inou výhrou obdobného typu a zodpovedajúcej hodnoty. Žiadnu výhru nie je možné zameniť za hotovosť, ani požadovať vydanie inej výhry, než je určená organizátorom.
e. Tieto pravidlá spotrebiteľskej súťaže nadobúdajú platnosť dňom ich zverejnenia na www.nasavoda.sk a účinnosť dňom nasledujúcim po zverejnení na www.nasavoda.sk.
V Nitre dňa 30.5.2017